CELEX: 32020D1264
Language: fi
Date: 2020-09-08 00:00:00
Title: Euroopan keskuspankin päätös (EU) 2020/1264, annettu 8 päivänä syyskuuta 2020, varantovelvoitteen ylittävistä talletuksista ja tietyistä muista talletuksista maksettavista koroista annetun päätöksen (EU) 2019/1743 muuttamisesta (EKP/2020/38)

11.9.2020   
               
               
                  FI
               
               
                  Euroopan unionin virallinen lehti
               
               
                  L 297/5
               
            
         EUROOPAN KESKUSPANKIN PÄÄTÖS (EU) 2020/1264,
         annettu 8 päivänä syyskuuta 2020,
         varantovelvoitteen ylittävistä talletuksista ja tietyistä muista talletuksista maksettavista koroista annetun päätöksen (EU) 2019/1743 muuttamisesta (EKP/2020/38)
         EUROOPAN KESKUSPANKIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 127 artiklan 2 kohdan ensimmäisen luetelmakohdan,
         ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 3.1 artiklan ensimmäisen luetelmakohdan ja 17–19 artiklan,
         sekä katsoo seuraavaa:
         
                     (1)
                  
                  
                     EKP:n neuvosto katsoo, että varoihin, joiden tallettaminen EKP:hen on pakollista taloudellisen avun takaisinmaksua varten neuvoston asetuksen (EU) 2020/672 (1) nojalla, ei tulisi soveltaa negatiivista korkoa.
                  
               
                     (2)
                  
                  
                     Näin ollen päätös (EU) 2019/1743 (EKP/2019/31) (2) olisi muutettava vastaavasti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutos
            Päätöksen (EU) 2019/1743 (EKP/2019/31) 2 artikla korvataan seuraavasti:
            
               
                  ”2 artikla
                  EKP:ssä olevista tietyistä talletuksista maksettavat korot
                  EKP:ssä Euroopan keskuspankin päätöksen EKP/2003/14 (*1), Euroopan keskuspankin päätöksen EKP/2010/31 (*2), Euroopan keskuspankin päätöksen EKP/2010/17 (*3) ja neuvoston asetuksen (EU) 2020/672 (*4) mukaisesti pidetyille tileille maksetaan edelleen talletusmahdollisuuden korkoa. Jos talletuksia on tarpeen pitää kyseisillä tileillä ennen päivää, jona asianomaiseen talletusmahdollisuuteen sovellettavien oikeudellisten sääntöjen tai sopimussääntöjen mukainen maksu on suoritettava, tällaisille talletuksille maksetaan kyseisenä aikana nollakorkoa tai talletusmahdollisuuden korkoa sen mukaan, kumpi niistä on korkeampi.
               
            
         
         
            2 artikla
            Voimaantulo
            Tämä päätös tulee voimaan viidentenä päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan vuoden 2020 kuudennesta varantojen pitojaksosta, joka alkaa 16 päivänä syyskuuta 2020.
         
         
            Tehty Frankfurt am Mainissa 8 päivänä syyskuuta 2020.
            
               
                  EKP:n neuvoston puolesta
               
               
                  EKP:n puheenjohtaja
               
               Christine LAGARDE
            
         
         
            (1)  Neuvoston asetus (EU) 2020/672, annettu 19 päivänä toukokuuta 2020, eurooppalaisen hätätilasta aiheutuvien työttömyysriskien lieventämisen tilapäisen tukivälineen (SURE) perustamisesta covid-19:n leviämisen seurauksena (EUVL L 159, 20.5.2020, s. 1).
         
            (2)  Euroopan keskuspankin päätös (EU) 2019/1743, annettu 15 päivänä lokakuuta 2019, varantovelvoitteen ylittävistä talletuksista ja tietyistä muista talletuksista maksettavista koroista (EKP/2019/31) (EUVL L 267, 21.10.2019, s. 12).